8.pielikums

Nodarbinātības valsts aģentūras

06.06.2023. rīkojumam Nr. 1.1-1/190

**Modulārās profesionālās tālākizglītības programmas moduļa vai moduļu kopu īstenotāju izvēles kārtība**

1. **Prasības PIEDĀVĀJUMA NOFORMĒJUMAM UN IESNIEGŠANAI**
2. Piedāvājumu sagatavo un iesniedz saskaņā ar šajā kārtībā izvirzītajām prasībām.
3. Izglītības iestāde (turpmāk – pretendents) iesniedz Nodarbinātības valsts aģentūrai (turpmāk – Aģentūra) piedāvājumu iesūtot parakstītu ar drošu elektronisko parakstu uz Aģentūras oficiālo e-adresi, ievērojot, ka maksimālais pieļaujamais apjoms, sūtot un saņemot dokumentus ar e-parakstu, ir 50 MB. Piedāvājums, kas saņemts pēc uzaicinājumā norādītā iesniegšanas termiņa, netiek vērtēti.
4. Tehniskais piedāvājums jāsagatavo *MS Excel* formātā, atbilstoši Aģentūras izstrādātajai tehniskā piedāvājuma veidlapai.
5. Iesniegtais piedāvājums ir Aģentūras īpašums un netiek atdots atpakaļ pretendentam.
6. Šīs kārtības 11. punktā minētos un citus uz izsludinājumu attiecināmos dokumentus pretendents iesniedz vienā elektroniskajā dokumentā, noformējot atbilstoši Dokumentu juridiskā spēka likuma un Ministru kabineta 2018. gada 4. septembra noteikumu
Nr. 558 „Dokumentu izstrādāšanas un noformēšanas kārtība” prasībām.
7. Pretendenta piedāvājuma dokumentus paraksta pretendentu pārstāvēt tiesīga vai pretendenta pilnvarota persona. Personas, kuras paraksta pieteikumu, pārstāvības tiesībām ir jābūt nostiprinātām atbilstoši normatīvajos aktos noteiktajam regulējumam. Ja piedāvājumā iekļauto dokumentāciju paraksta pilnvarota persona, piedāvājumam pievieno pretendenta paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju. Ja pretendents ir personu apvienība, tad pieteikumu paraksta visi personu apvienības locekļi, kā arī norāda personu apvienības pilnvaroto pārstāvi, kurš pārstāvēs apvienības intereses, kā arī katras personas atbildības apjomu.
8. Pirms izsludinājumā noteiktā piedāvājuma iesniegšanas termiņa beigām Pretendents ir tiesīgs grozīt iesniegto piedāvājumu. Paziņojums par piedāvājuma grozījumiem sagatavojams, noformējams un iesniedzams tāpat kā piedāvājums (atbilstoši šīs kārtības prasībām) un tajā ir jābūt norādei, ka tie ir sākotnējā piedāvājuma grozījumi.
9. Pēc piedāvājuma iesniegšanas termiņa beigām pretendents savu piedāvājumu grozīt nevar.
10. Pirms izsludinājuma noteiktā piedāvājuma iesniegšanas termiņa beigām pretendents ir tiesīgs atsaukt iesniegto piedāvājumu, rakstveidā par to paziņojot Aģentūrai. Piedāvājuma atsaukšana nav grozāma, un tā izbeidz turpmāku pretendenta līdzdalību šajā izsludinājumā.
11. **PRETENDENTA ATLASES dokumenti un kritēriji PRETENDENTA vērtēšanai**
12. Pretendents piedāvājumu profesionālās tālākizglītības programmu (turpmāk – pasākums) īstenošanai iesniedz, izmantojot Aģentūras mājaslapā www.nva.gov.lv → sadaļā „Izsludinājumi” ievietotās izsludinājuma veidlapas.
13. Lai novērtētu pretendenta kompetenci un atbilstību pasākuma īstenošanai, pretendentam jāiesniedz šādi dokumenti:
	1. pieteikums dalībai izsludinājumā (turpmāk – pieteikums);
	2. apliecinājums par modulārās profesionālās tālākizglītības programmas moduļa vai moduļu kopu īstenošanas nosacījumu ievērošanu;
	3. tehniskais piedāvājums, kur tiek iekļauta informācija par:
		1. tādām teorētisko nodarbību apmācību īstenošanas vietas adresēm, kurām Izglītības iestāžu reģistrā norādīts termiņš, līdz kuram tās ir aktuālas, izņemot, ja apmācību īstenošanas vietas adrese ir pretendenta īpašumā;
		2. tādām teorētisko un praktisko nodarbību apmācību īstenošanas vietām, kurām pēc veiktās vides pieejamības novērtēšanas ir sasniegts no 8 līdz 10 punktu koeficients. Vides pieejamības novērtēšanu veic, aizpildot vides pieejamības pašnovērtējuma anketu.
	4. aizpildītu un pretendenta parakstītu vides pieejamības pašnovērtējuma anketu par katru tehniskajā piedāvājumā iekļauto teorētisko un praktisko nodarbību apmācību īstenošanas vietu. Vides pieejamības pašnovērtējuma anketa izstrādāta saskaņā ar Ministru kabineta 2019. gada 12. marta rīkojumu Nr. 113 “Par Plānu pieejamas vides veidošanai Latvijā 2019. -
	2021. gadam” noteikto;
	5. izglītības programmas satura apraksts;
	6. izglītības programmas apguves rezultātā iegūstamo prasmju saraksts (izmanto <https://ec.europa.eu/esco/portal/occupation>).
	7. katras piedāvājumā iekļautās modulārās tālākizglītības programmas mācību plāns, kurā norādīts katra moduļa apguves stundu skaits.
14. Ar Aģentūras rīkojumu apstiprināta apmācību pasākumu īstenotāju izvēles pastāvīgā komisija (turpmāk – komisija) lemj par tādu pretendentu apstiprināšanu pasākumu īstenošanai, kas atbilst Ministru kabineta 2011. gada 25. janvāra noteikumu Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk - MK noteikumi Nr.75) 15. punktā minētajiem pasākumu īstenotāju izvēles prasībām un šādiem nosacījumiem:
	1. pretendents ir reģistrēts Izglītības iestāžu reģistrā;
	2. pretendenta modulārās profesionālās tālākizglītības programma, kuras moduļa vai moduļa kopa tiek piedāvāta īstenošanai, ir licencēta un ir akreditēta uz sešiem gadiem;
	3. atbilstoši Modulāro izglītības programmu moduļu kartei (publicēta Valsts izglītības satura centra mājaslapā - <https://registri.visc.gov.lv/profizglitiba/prog_mod_saraksts.shtml>) un modulārajā programmā noteiktajam:
		1. Izglītības programmas moduļu kopai ir jābūt no vienas modulārās profesionālās tālākizglītības programmas;
		2. Izglītības programmas moduļa vai moduļu kopas apguve nepārsniedz
		80 akadēmiskās stundas;
	4. Pretendentam vai tā pasākuma īstenošanai piesaistītajam personālam ir konkrētās programmas īstenošanai atbilstoša izglītība un profesionālā kvalifikācija, kas atbilst normatīvajos aktos par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību noteiktajām prasībām, un dati par pedagogiem ir ievadīti Valsts izglītības informācijas sistēmā (turpmāk – VIIS), kā arī pretendents katrā apmācības īstenošanas vietā nodrošina:
		1. atbilstošu materiāli tehnisko bāzi, kas nepieciešama konkrētās programmas īstenošanai;
		2. atbilstošus vides, piekļuves, materiāltehniskās bāzes, izdales materiālu un darbarīku pielāgojumus personām ar invaliditāti.
	5. pasākums tiek īstenots Latvijas Republikas teritorijā un izglītības programmas īstenošanas vietas adreses, ir reģistrētas Izglītības iestāžu reģistrā;
	6. pretendenta akreditētās modulārās profesionālās tālākizglītības programmas akreditācijas termiņš ir spēkā vismaz trīs mēnešus pēc Aģentūras noteiktā piedāvājumu iesniegšanas termiņa beigām. Ja modulārās profesionālās tālākizglītības programmas akreditācijas termiņš vai pretendenta akreditācijas termiņš nav spēkā vismaz trīs mēnešus pēc Aģentūras noteiktā piedāvājuma iesniegšanas termiņa beigām, pretendents iesniedz Izglītības kvalitātes valsts dienesta (turpmāk – IKVD) iesniegtā pieteikuma kopiju par pretendenta atkārtotu akreditāciju.
	7. ja pretendents iesniedzis piedāvājumu pasākuma īstenošanai pēc darba devēja pieprasījuma un pretendentam nav akreditēta šīs modulārās profesionālās tālākizglītības programma, pretendentam nepieciešams tikai IKVD piešķirts attiecīgās modulārās profesionālās tālākizglītības programmas licences identifikācijas numurs. Uzsākot īstenot attiecīgo programmu, pretendentam trīs darba dienu laikā ir jāpiesakās akreditācijai IKVD un jāiesniedz Aģentūrā akreditācijas iesnieguma apliecināta kopija, kā arī vienas darba dienas laikā pēc akreditācijas saņemšanas jāinformē Aģentūra par attiecīgās akreditācijas rezultātiem;
	8. pretendenta piedāvājums pēdējā gada laikā netika svītrots no Aģentūras modulārās profesionālās tālākizglītības programmas moduļa vai moduļu kopu piedāvājumu saraksta (turpmāk – izglītības piedāvājuma saraksts). Pretendents var atkārtoti pieteikties pasākumu īstenošanai ne agrāk kā gadu pēc dienas, kad pretendents vai pretendenta piedāvājums svītrots no izglītības piedāvājumu saraksta;
	9. pretendenta piedāvājums nav iekļauts aktuālajā izglītības piedāvājumu sarakstā;
	10. uz pretendentu neattiecas neviens no [Publisko iepirkumu likuma](http://likumi.lv/ta/id/133536-publisko-iepirkumu-likums) [42. panta](http://likumi.lv/ta/id/133536-publisko-iepirkumu-likums#p39.1) otrās daļas 4., 6. un 14. punktā minētajiem izslēgšanas noteikumiem un ir ievēroti Publiskā iepirkuma likuma 42. panta ceturtās daļas 2. punktā noteiktie termiņi un pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 *euro*.
15. Atbilstoši Starptautisko un Latvijas Republikas nacionālo sankciju likuma (turpmāk – Sankciju likums) 11.2 pantā noteiktajam, pretendentam, tā valdes vai padomes locekļiem, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt pretendentu darbībās nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, un pretendents nav 2022. gada
8. aprīļa Eiropas Komisija Padomes regulu (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (turpmāk – Komisijas regula (EU) 2022/576), 5.l panta 1. punktā minētā juridiskā persona, vienība vai struktūra, kas veic uzņēmējdarbību Krievijā un kam vairāk nekā 50 % īpašuma daļu ir valsts īpašumā vai publiskā kontrolē.
16. Tehniskajam piedāvājumam pilnībā jāatbilst šajā kārtībā norādītajām prasībām un profesionālās tālākizglītības programmu moduļu nosaukumi atbilst izsludinājuma dokumentiem pievienotajam modulārās profesionālās tālākizglītības programmu moduļu apmācību programmu sarakstam.
17. **Piedāvājuma vērtēšana**
18. Piedāvājuma vērtēšanas kārtība:
19. 1. komisija vērtē pretendenta piedāvājuma noformējuma atbilstību šīs kārtības prasībām;
	2. komisija vērtē pretendenta iesniegto dokumentu atbilstību šīs kārtības prasībām:
		1. komisija pārbauda, vai pretendents atbilst šīs kārtības II. nodaļā noteiktajiem atlases kritērijiem un ir iesniedzis visus šīs kārtības 11. punktā un, ja attiecināms, 12.8. apakšpunktā, noteiktos dokumentus;
		2. par pretendenta dokumentu atbilstību šīs kārtības 12.1., 12.2., 12.5.,
		12.6. apakšpunktiem un, ja attiecināms izsludinājumam, 12.7. apakšpunktam komisija pārliecinās, pārbaudot IKVD reģistrā, proti, VIIS (skat. [www.viis.gov.lv](http://www.viis.gov.lv));
	3. komisija vērtē pretendenta atbilstību šīs kārtības 12.8., 12.9., 12.10. apakšpunktam un
	13. punktam:
		1. pārbauda, vai pretendenta piedāvājums nav svītrots no izglītības piedāvājumu saraksta un pretendentam nav aizliegts atkārtoti pieteikties modulārās profesionālās tālākizglītības programmas moduļa vai moduļu kopu īstenošanai;
		2. pārbauda, vai pretendenta piedāvājums nav iekļauts aktuālajā izglītības piedāvājumu sarakstā;
		3. pārbauda vai uz pretendentu neattiecas neviens no Publisko iepirkumu likuma 42.panta otrās daļas 4., 6. un 14. punktā minētajiem izslēgšanas noteikumiem un ir ievēroti Publiskā iepirkuma likuma 42. panta ceturtās daļas 2. punktā noteiktie termiņi un pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts un kurā atrodas tā pastāvīgā dzīvesvieta, nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 *euro*;
		4. ja komisija konstatē, ka pretendentam dienā, kad tiek pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā kādā no valstīm pārsniedz 150 *euro*, komisija rakstveidā par to informē pretendentu un 10 darba dienu laikā no informācijas pieprasīšanas dienas lūdz iesniegt:
			1. no Valsts ieņēmumu dienesta (turpmāk - VID) elektroniskās deklarēšanas sistēmas izgūtu izziņu, vai VID izziņu par to, ka pretendentam lēmuma pieņemšanas dienā nebija attiecīgo nodokļu parāda, tajā skaitā valsts sociālās apdrošināšanas obligāto iemaksu parāda;
			2. VID izdota lēmuma kopiju par nodokļu samaksas termiņa pagarināšanu vai atlikšanu, vai citus objektīvus pierādījumus par nodokļu parāda neesamību;
			3. pašvaldības izdotu izziņu vai citus objektīvus pierādījumus par to, ka attiecīgajai personai nav nekustamā īpašuma nodokļu parāda.
		5. pārbauda vai atbilstoši Sankciju likuma 11.2 pantam uz pretendentu, tā valdes vai padomes locekli, patiesā labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, neattiecas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas un vai pretendents nav Komisijas regulas (EU) 2022/576 5.l panta 1. punktā minētā juridiskā persona, vienība vai struktūra, kas veic uzņēmējdarbību Krievijā un kam vairāk nekā 50% īpašuma daļu ir valsts īpašumā vai publiskā kontrolē.
	4. komisija vērtē pretendenta tehniskā piedāvājuma atbilstību izsludinājuma dokumentiem pievienotajam izglītības piedāvājumu sarakstam un šīs kārtības II. nodaļā noteiktajiem kritērijiem.
	5. komisija izslēdz pretendenta pieteikumu no dalības vērtēšanā gadījumā, ja:
		1. uz pretendentu attiecas kāds no Publiskā iepirkuma likuma 42. panta otrās daļas
		4., 6. un 14. punktā minētajiem izslēgšanas noteikumiem;
		2. pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā kādā no valstīm pārsniedz 150 *euro*;
		3. netiek iesniegts apliecinājums par nodokļu parāda neesamību, saskaņā ar
		15.3.4. apakšpunktā noteikto;
		4. pretendents pēdējā gada laikā ir būtiski pārkāpis modulārās profesionālās tālākizglītības programmas moduļa vai moduļu kopu īstenošanas nosacījumus, un ir izslēgts no Aģentūras modulārās profesionālās tālākizglītības programmas moduļa, vai moduļu kopu piedāvājumu saraksta un pretendentam ir aizliegts atkārtoti pieteikties modulārās profesionālās tālākizglītības programmas moduļa vai moduļu kopu apmācību īstenošanai;
		5. pretendents ir iekļauts aktuālajā Aģentūras modulārās profesionālās tālākizglītības programmas moduļa vai moduļu kopu piedāvājumu sarakstā.
		6. rodas situācija, ka, izvērtējot pieteikumu, komisijai ir šaubas par iesniegtā dokumenta atbilstību šīs kārtības prasībām, un, komisija ir lūgusi pretendentu skaidrot attiecīgo dokumentu vai informāciju. Ja pretendents norādītajā termiņā, kas nav īsāks par trīs darbdienām pēc informācijas nosūtīšanas, nav iesniedzis skaidrojumu vai ar skaidrojumu ir grozījis piedāvājumu pēc būtības.
		7. komisija, pārbaudot pretendenta sniegtās ziņas, konstatē, ka tās neatbilst patiesībai.
		8. konstatē atbilstību Sankciju likuma 11.2 pantā vai Komisijas regulas (EU) 2022/576 5.l panta 1. punktā noteiktajam.
20. Komisija informē pretendentu par komisijas pieņemto lēmumu (pretendenta iekļaušanu vai neiekļaušanu izglītības piedāvājumu sarakstā) piecu darba dienu laikā no lēmuma pieņemšanas dienas. Pie lēmuma par pretendenta iekļaušanu pievieno pretendenta iesniegto tehnisko piedāvājumu, kur katrs iekļautais apmācību piedāvājums ir papildināts ar kopējām apmācību izmaksām vienai personai par visu apmācību periodu, atbilstoši MK noteikumu Nr.75 21.1 punktā noteiktajam.
21. Aģentūra ir tiesīga pagarināt izsludinājuma ietvaros plānoto sadarbības termiņu ar pasākuma īstenotāju. Par šādu Aģentūras lēmumu komisija informē pasākuma īstenotāju ne vēlāk kā mēnesi pirms sadarbības termiņa pagarinājuma.